[{"text_idx": "#000002", "text": "La G\u0302enerala sekretario de UNO petas la nuligon de c\u0302iuj karbo-projektoj por konservi s\u0302ancon savi la klimaton\nUsono gvidas pakton kontrau\u0306 virinaj rajtoj kaj Unuig\u0302intaj Nacioj.\nVenko certe, sed pala, malfirma venko\nVenko de la Maldeskstro kaj de la Verduloj en Nov-zelanda balotado.\nKiel eu\u0306ropaj bankoj evitas impostojn"}, {"text_idx": "#000003", "text": "La G\u0302enerala sekretario de UNO petas la nuligon de c\u0302iuj karbo-projektoj por konservi s\u0302ancon savi la klimaton"}, {"text_idx": "#000008", "text": "Olimpikaj efikoj: c\u0302u la ludoj valoras la kostojn?\n\u201cVerdire, Verde kaj Verve\u201d, unua renkontig\u0302o temanta pri karbo\nKiuj estas la estontaj rimedoj por stoki kaj transporti energion?"}, {"text_idx": "#000020", "text": "Ekzistas diversaj hipotezoj por ekspliki kial Usono decidis invadi Irakon. Plej ofte au\u0306dig\u0302as ke Usono volis akapari la plej grandan parton de la naftaj resursoj de Irako. Sed nafto disponeblas aliloke kaj mi dubas ke vere necesas lanc\u0302i militon por antau\u0306enigi la interesojn de la Usonaj naft-firmaoj. Klare, pli gravas la rolo de la armea-industria komplekso c\u0302iam-soifanta por dolaroj, dau\u0306re serc\u0302anta novajn malamikojn por anstatau\u0306igi la malaperinta Sovetia minaco. La militoj de Usono en la Meza Oriento celis redesegni la mapon de tiu regiono konforme al la volo de la unua monda potenco. G\u0302i draste fiaskis sed Usono dau\u0306re posedas kaj hegemonian ambicion kaj konsiderindajn armilarojn por provi realigi ilin."}, {"text_idx": "#000023", "text": "La Verda Partio festis la plej bonajn lokajn balotajn rezultojn en sia historio kun pli da Verdaj konsilistoj en pli multaj Konsilioj tra Anglujo ol iam ajn antau\u0306e. Voc\u0302donantoj tra la tuta lando evidentigis sian esperon por pli verda estonteco post la KOVIM-pandemio."}, {"text_idx": "#000024", "text": "La Verduloj gajnis entute 155 seg\u0302ojn kaj gajnis reprezenton en 18 novaj konsilioj en la c\u0302i-jaraj lokaj elektoj. Tio portas la nombron de Konsilioj kun Verda reprezentantaro al 141."}, {"text_idx": "#000025", "text": "Kungvidanto de la Verda Partio Jonathan Bartley diris: \u201cDenove ni vidas rekordajn rezultojn por la Verda Partio. Verda ondo balaas tra la lando, kun Verduloj gajnantaj sidlokojn en lokoj g\u0302is nun regitaj de Laboristoj kaj Konservativuloj. C\u0302i tiuj estas voc\u0302donoj por nia forta vizio kaj praktikaj politikoj por verda estonteco."}, {"text_idx": "#000029", "text": "\u201cHomoj scias ke pli bona, pli verda estonteco eblas : estonteco, kie ni traktos la klimatajn kaj ekologiajn krizojn, sed ankau\u0306 ebligos al komunumoj en c\u0302iu angulo de Anglujo kaj Kimrujo prosperi\u201d."}, {"text_idx": "#000038", "text": "\u201cLa Skotaj Verduloj dau\u0306rigos nian konstrueman rolon en la Skota Parlamento, kie ni celas plibonigi la vivon en Skotlando. Ni volas fari ke la impostoj estu pli justaj kaj la publika transporto senpaga. Ni volas protekti la naturon en Skotlando kaj la klimaton tutmonde.\u201d"}, {"text_idx": "#000039", "text": "Kiuj estas la estontaj rimedoj por stoki kaj transporti energion?"}, {"text_idx": "#000040", "text": "Esperanta Retradio enpag\u0302igis hodiau\u0306 artikolon pri \u201cverda hidrogeno\u201d. La artikolo prezentig\u0302as kune kun akompananta son-materialon."}, {"text_idx": "#000047", "text": "La unua uzo de karbo aperis mezepoke, pro manko de ligno rezultanta de la forhako de arbaroj kaj de la kreskado de la en-urba log\u0302antaro. G\u0302i provizis la ne malhaveblan hejtadon de domoj sed samtempe eblis konstati la haladzon kiun g\u0302i produktis kaj la malsanigajn efikojn de g\u0302ia fumo. La teknologiaj rimedoj tiam disponeblaj ne permesis profundan minadon kaj ligno dau\u0306re superregis la merkaton de brulaj\u0302oj. Tio s\u0302ang\u0302ig\u0302is dum la nau\u0306deka jarcento. La perfektigo de vapormas\u0302inoj lanc\u0302is la industrian revolucion, permesis profundan minadon kaj sekve la kreadon de pli multnombraj kaj pli diversaj mas\u0302inoj. Nia civilizacio disvolvig\u0302is, kun siaj komfortoj kaj samtempe siaj malagrablaj\u0302oj kaj dang\u0302eroj."}, {"text_idx": "#000048", "text": "Hodiau\u0306, la kreskado de la tutmonda homa log\u0302antaro kaj la rapida ekonomia evoluo en la antau\u0306e superregitaj landoj kiel Barato kaj C\u0302inio, helpata g\u0302uste per karbo, grave kontribuas al la ellaso de forcejaj gasoj kaj sekve al la klimata s\u0302ang\u0302o. Samtempe, ne c\u0302iuj el la pli evoluintaj landoj estas rezignintaj pri karbo. C\u0302i-rilate ni aparte ekzamenis la situacion en Germanio, kiu forlasis la atoma-energion sed planas rezigni pri karbo nur g\u0302is la 2038a jaro. Karbo kau\u0306zas morton de dekmiloj da homoj en la mondo c\u0302iu-jare, nun precipe per poluado de la aero. G\u0302i kompreneble serioze damag\u0302as la klimaton, tamen havas la avantag\u0302on esti amase minebla kaj stokebla. Se ne rigardi la malsanigan aspekton, g\u0302i estas kost-efika."}]